Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 743

2. a kereskedelemben „üveggyöngy” néven ismert hasonló termékek, amelyek nagyobb (megközelítőleg dió méretű) üveggyöngyökből állnak. Ezeket az általában nyaklánc vagy karkötő készítésére szánt cikkeket nagyon változatos formákban állítják elő (pl. gömb, félgömb, könnycsepp, kocka, henger, kis cső, kúp, poliéder), és át is fúrják azokat. A kis csövek akkor tekinthetők ezen alszámok alá tartozó üveggyöngyöknek, ha külső átmérőjük, illetve hosszuk nem haladja meg a 4, illetve a 24 mm-t. Nem szabad ezeket összetéveszteni az ólomüvegből készült speciális szabványos csövecskékkel, amelyeket az izzólámpák és a volframlámpák gyártásához használnak; ezek a csövek általában színtelenek és a 70.02 vtsz. alá tartoznak. Ide tartoznak az azonos méretű és színű, csomókkal el nem választott, rögzítés nélküli, szállítási és csomagolási céllal felfűzött üveggyöngyök is. Az ilyen füzéreket általában szabad végük összekötésével kötegelik, így tehát nem képeznek közvetlenül felhasználható terméket. A következők nem osztályozhatók ezen alszámok alá:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes